Transport Malta u l-Awtorità għall-Ambjent u l-Ippjanar (MEPA) taw ultimatum lis-sidien u l-operaturi ta’ billboards bla permess, biex ineħħuhom sa mhux aktar tard mill-20 ta’ Ġunju. F’avviż fil-gazzetti ta’ llum, iż-żewg awtoritajiet qalu li jekk l-avviż jiġi njorat, il-billboards se jitneħħew u  jinqerdu għas-spejjeż tas-sidien. Transport Malta u l-MEPA avżaw ukoll li fil-jiem li ġejjin se jaġġornaw il-liġi li tirregola r-reklamar fuq il-billboards.